ট্রাম্পবিরোধী প্রচার, নিউ ইয়র্ক টাইমসের বিরুদ্ধে দায়ের মানহানির মামলা

ওয়েব ডেস্ক: সরকারের সমালোচনা করায় এবার ট্রাম্পের রোষের মুখে পড়ল আমেরিকার জনপ্রিয় সংবাদমাধ্যম। ‘নিউ ইয়র্ক টাইমস’ (New York Times) নামের মার্কিন দৈনিক সংবাদপত্রকে এবার ১৫ মিলিয়ন ডলারের মানহানি (Defamation) মামলা (Sue) করল সরকার। সোমবার প্রেসিডেন্ট ডোনাল্ড ট্রাম্প (Donald Trump) স্বয়ং এই ঘোষণা করেন। তিনি জানান, দীর্ঘদিন ধরে তাঁর বিরুদ্ধে বিভ্রান্তিকর, পক্ষপাতদুষ্ট এবং রাজনৈতিকভাবে উদ্দেশ্যপ্রণোদিত সংবাদ পরিবেশন করছে। সেই কারণে মামলা দায়ের করে সংবাদপত্রটিকে ‘র‍্যাডিক্যাল লেফট ডেমোক্র্যাট পার্টির মুখপত্র’ তকমা দেন ট্রাম্প।

ট্রাম্প ট্রুথ সোশ্যালে একটি পোস্ট করে লেখেন, “আজ আমি গর্বের সঙ্গে আমাদের দেশের ইতিহাসে অন্যতম নিকৃষ্ট এবং অধঃপতিত সংবাদপত্রের বিরুদ্ধে ১৫ বিলিয়ন ডলারের মানহানি মামলা দায়ের করছি। নিউ ইয়র্ক টাইমস বারবার আমি, আমার পরিবার, ব্যবসা, ‘আমেরিকা ফার্স্ট’ আন্দোলন এবং ‘মেক আমেরিকা গ্রেট অ্যাগেইন’-এর বিরুদ্ধে মিথ্যা প্রচার চালিয়েছে।”

আরও পড়ুন: চীনের সঙ্গে আমেরিকার টিকটক চুক্তি সম্পন্ন? যা বললেন ট্রাম্প

এই পোস্টে মার্কিন প্রেসিডেন্ট আরও বলেন, “নিউ ইয়র্ক টাইমসের কমলা হ্যারিসকে সমর্থন করা এবং তাঁর কথা সংবাদপত্রের প্রথম পাতায় ছাপা একেবারে অপ্রত্যাশিত এবং নজিরবিহীন। ওরা আমার বিরুদ্ধে অবৈধভাবে রাজনৈতিক প্রচার চালিয়েছে এবং এর জন্য সংবাদমাধ্যমকে প্রচুর টাকা দিয়েছে বিরোধী দল।”

ট্রাম্প তাঁর আগের কয়েকটি মামলার উদাহরণ টেনে বলেন, “আমরা ইতিমধ্যেই জর্জ স্লোপাদোপৌলোস, এবিসি-ডিজনি এবং ৬০ মিনিটস-সিবিএস-প্যারামাউন্টের বিরুদ্ধে মামলা সফলভাবে নিষ্পত্তি করেছি। তারা ইচ্ছাকৃতভাবে মিথ্যা তথ্য ছড়িয়ে আমাকে কলঙ্কিত করেছে। এবার নিউ ইয়র্ক টাইমসকেও আইনের আওতায় আনছি।”

এই মামলাকে ঘিরে দেশে ও আন্তর্জাতিক মহলে আলোচনা শুরু হয়েছে। কেউ এটিকে মতপ্রকাশের স্বাধীনতার বিরুদ্ধে আঘাত বলে দেখছেন, আবার অনেকে ট্রাম্পের রাজনৈতিক অবস্থান মজবুত করার চেষ্টা বলে মনে করছেন।

দেখুন আরও খবর: